Ymadael Â’r Undeb Ewropeaidd, Cymru RHAN 1 Cyflwyniad Enwi, cychwyn, cymhwyso a dirymu 1 1 Enw’r Rheoliadau hyn yw Rheoliadau Cymwysterau Athrawon (Diwygio) (Cymru) (Ymadael â’r UE) 2019. 2 Daw’r Rheoliadau hyn i rym ar y diwrnod ymadael. 3 Mae’r Rheoliadau hyn yn gymwys o ran Cymru. 4 Mae Rheoliadau Cyngor Addysgu Cyffredinol (Cofrestru Athrawon Dros Dro o Wladwriaethau Ewropeaidd Perthnasol) (Cymru a Lloegr) 2009 wedi eu dirymu. RHAN 2 Diwygio is-ddeddfwriaeth Diwygio Rheoliadau Cymwysterau a Chofrestru Prifathrawon (Cymru) 2005 2 1 Mae Rheoliadau Cymwysterau a Chofrestru Prifathrawon (Cymru) 2005 wedi eu diwygio fel a ganlyn. 2 Yn rheoliad 2, yn lle’r diffiniad o “Rheoliadau 2005”, rhodder— ystyr “Rheoliadau 2015” (“ the 2015 Regulations ”) yw Rheoliadau’r Undeb Ewropeaidd (Cydnabod Cymwysterau Proffesiynol) 2015 . 3 Yn rheoliad 3(1)(d), yn lle “Rheoliadau 2005”, rhodder “Rheoliadau 2015”. Diwygio Rheoliadau Cymwysterau Athrawon Ysgol (Cymru) 2012 3 1 Mae Rheoliadau Cymwysterau Athrawon Ysgol (Cymru) 2012 wedi eu diwygio fel a ganlyn. 2 Yn lle paragraff 4 o Atodlen 2, rhodder— 4 1 Personau sydd â’r hawlogaeth, mewn perthynas â phroffesiwn athro neu athrawes ysgol, i ymarfer yn unol â Rheoliadau 2007 neu Reoliadau’r Undeb Ewropeaidd 2015, gan gynnwys yn unol ag— a penderfyniad a wneir neu hawl a gronnir o dan Reoliadau 2007 neu Reoliadau’r Undeb Ewropeaidd 2015 cyn y diwrnod ymadael yn unol â pharagraff 40 o Atodlen 1 i Reoliadau Cydnabod Cymwysterau Proffesiynol (Diwygio etc. ) (Ymadael â’r UE) 2019 ; b penderfyniad neu ddyfarniad a wneir o dan Reoliadau’r Undeb Ewropeaidd 2015 yn unol â pharagraff 44 o Atodlen 1 i Reoliadau Cydnabod Cymwysterau Proffesiynol (Diwygio etc.) (Ymadael â’r UE) 2019; neu c penderfyniad neu ddyfarniad a wneir o dan Reoliadau 2007 yn unol â pharagraff 50 neu baragraff 51 o Atodlen 1 i Reoliadau Cydnabod Cymwysterau Proffesiynol (Diwygio etc.) (Ymadael â’r UE) 2019. 2 Yn y paragraff hwn— ystyr “Rheoliadau 2007” (“ the 2007 Regulations ”) yw Rheoliadau’r Cymunedau Ewropeaidd (Cydnabod Cymwysterau Proffesiynol) 2007 ; ystyr “Rheoliadau’r Undeb Ewropeaidd 2015” (“ the 2015 European Union Regulations ”) yw Rheoliadau’r Undeb Ewropeaidd (Cydnabod Cymwysterau Proffesiynol) 2015 . 3 Ar ôl paragraff 4 o Atodlen 2, mewnosoder— 4A 1 Yn ddarostyngedig i is-baragraffau (2) a (3), personau nas crybwyllir yn unrhyw baragraff arall o’r Atodlen hon ac sy’n meddu ar gymwysterau neu hyfforddiant proffesiynol ffurfiol sy’n caniatáu iddynt gael mynediad i broffesiwn athro neu athrawes ysgol, neu ddilyn y proffesiwn hwnnw, mewn ysgol a gyllidir yn gyfan gwbl neu’n bennaf gan y llywodraeth yn y wladwriaeth y dyfarnwyd y cymhwyster ynddi neu yr ymgymerwyd â’r hyfforddiant ynddi. 2 Nid yw’r cymwysterau neu’r hyfforddiant proffesiynol a grybwyllir yn is-baragraff (1), ym marn Gweinidogion Cymru, yn sylweddol wahanol i’r cymwysterau neu’r hyfforddiant proffesiynol penodol sy’n ofynnol i gael mynediad i broffesiwn athro neu athrawes ysgol yng Nghymru neu i ddilyn y proffesiwn hwnnw. 3 Nid yw personau yn destun unrhyw benderfyniad gan gorff, neu achosion gerbron corff sy’n cyfyngu neu a all gyfyngu ar allu person i addysgu mewn unrhyw wladwriaeth neu sydd wedi eu gwahardd fel arall rhag cael mynediad i broffesiwn athro neu athrawes ysgol neu rhag dilyn y proffesiwn hwnnw. Diwygio Rheoliadau Cyngor y Gweithlu Addysg (Prif Swyddogaethau) (Cymru) 2015 4 1 Mae Rheoliadau Cyngor y Gweithlu Addysg (Prif Swyddogaethau) (Cymru) 2015 wedi eu diwygio fel a ganlyn. 2 Yn rheoliad 7(1), yn lle “bodloni un neu fwy o’r amodau”, rhodder “bodloni’r amod a ganlyn”. 3 Yn rheoliad 7(2), hepgorer “cyntaf”. 4 Mae rheoliad 7(3) wedi ei ddirymu. Diwygio Gorchymyn Cyngor y Gweithlu Addysg (Swyddogaethau Ychwanegol a Dirymu) (Cymru) 2015 5 1 Mae Gorchymyn Cyngor y Gweithlu Addysg (Swyddogaethau Ychwanegol a Dirymu) (Cymru) 2015 wedi ei ddiwygio fel a ganlyn. 2 Yn erthygl 2— a hepgorer y diffiniad o “y Gyfarwyddeb”; b yn lle’r diffiniad o “y Rheoliadau”, rhodder— ystyr “y Rheoliadau” (“ the Regulations ”) yw Rheoliadau’r Undeb Ewropeaidd (Cydnabod Cymwysterau Proffesiynol) 2015 ”; . 3 Yn erthygl 3(1) hepgorer “at ddiben y Gyfarwyddeb”. Diwygio Rheoliadau Addysg (Trefniadau Sefydlu ar gyfer Athrawon Ysgol) (Cymru) 2015 6 1 Mae Rheoliadau Addysg (Trefniadau Sefydlu ar gyfer Athrawon Ysgol) (Cymru) 2015 wedi eu diwygio fel a ganlyn. 2 Yn lle paragraff 8 o Atodlen 2, rhodder— 8 Person sy’n athro neu athrawes gymwysedig a ddaeth yn gymwysedig felly yn rhinwedd rheoliad 5 o Reoliadau Cymwysterau Athrawon Ysgol a chan baragraff 4 neu 4A o Atodlen 2 iddynt. Kirsty Williams Y Gweinidog Addysg, un o Weinidogion Cymru 4 Mawrth 2019